Kremlius
Kremlius (sen. rus. кремль) – pilies mūrais, sienomis apjuosta miesto dalis, kurioje yra katedra, valdovo rūmai ir kiti administraciniai ir religiniai pastatai. Viena žinomiausių tvirtovių yra Maskvos kremlius. Aiškiai išreikštus kremlius turi ir Pskovas, Naugardas, Kazanė ir kiti Rusijos miestai. Publicistikoje kremliumi vadinta TSRS, o dabar – Rusijos vadovybė, kadangi nuo Maskvos Didžiosios Kunigaikštystės laikų sostas, o vėliau vyriausybės būstinė yra Maskvos kremlius (išimtis: 1711/1712-1920 metai).